smcproject/ml-wiki-sentences huggingface dataset:
മെയ്ക്ക് ഇൻ ഇന്ത്യ ഇനിഷ്യേറ്റീവിന് കീഴിൽ ചെന്നൈയിലെ പെരമ്പൂരിലെ ഇന്റഗ്രൽ കോച്ച് ഫാക്ടറി രൂപകൽപ്പന ചെയ്ത് നിർമ്മിച്ച മുപ്പത്തിയൊന്നാമത്തെ രണ്ടാം തലമുറയിലെ പത്തൊമ്പതാം മിനി വന്ദേ ഭാരത് 2.0 എക്സ്പ്രസ് ട്രെയിനുമാണ് .
കുങ്കുമം-ചാരനിറത്തിലുള്ള ലിവറിനൊപ്പം 25 പരിഷ്‌ക്കരണങ്ങളോടെ ട്രാക്കുകൾ ഓടുന്ന ഇന്ത്യയിലെ ആദ്യത്തെ മിനി വിബി 2.0 എക്‌സ്‌പ്രസ് ട്രെയിനാണിത് .
റിപ്പോർട്ടുകൾ പ്രകാരം നിലവിലെ ടൈംടേബിൾ അനുസരിച്ച് ട്രെയിനിന്റെ അറ്റകുറ്റപ്പണിയിൽ ചില പ്രശ്‌നങ്ങൾ ഉള്ളതിനാൽ മറ്റൊരു പെയറിങ് ട്രെയിൻ അനുവദിച്ചു.
20631/20632 കാസർഗോഡ് - തിരുവനന്തപുരം വന്ദേ ഭാരത് എക്‌സ്പ്രസിന് (ആലപ്പുഴ വഴി) നിലവിൽ 7 എസി ചെയർ കാർ കോച്ചുകളും 1 എക്‌സിക്യൂട്ടീവ് ചെയർ കാർ കോച്ചുകളുമുണ്ട്.
അക്വാ നിറത്തിലുള്ള കോച്ചുകൾ എസി ചെയർ കാറുകളെയും പിങ്ക് നിറത്തിലുള്ള കോച്ചുകൾ എസി എക്സിക്യൂട്ടീവ് ചെയർ കാറുകളെയും സൂചിപ്പിക്കുന്നു.
1 2 3 4 5 6 7 8 20631 | C7 C6 E1 C5 C4 C3 C2 C1 | 1 2 3 4 5 6 7 8 20632 | C1 C2 C3 C4 C5 E1 C6 C7 | സേവനങ്ങൾ
20631/20632 കാസർഗോഡ്-തിരുവനന്തപുരം വന്ദേ ഭാരത് എക്‌സ്പ്രസ് (ആലപ്പുഴ വഴി) ആഴ്ചയിൽ 6 ദിവസവും 574 കി.
മീ (1,883,202 അടി) ദൂരം സഞ്ചരിക്കുന്നു.
ശരാശരി വേഗത മണിക്കൂറിൽ 73 കിമീ.
വേഗത്തിൽ 8 മണിക്കൂർ 5 മിനിറ്റ് യാത്രാസമയത്തിൽ 574 കിമീ (357 മൈൽ) ദൂരം സഞ്ചരിക്കുന്നു.
നിലവിൽ തിരുവനന്തപുരത്തിനും ആലപ്പുഴയ്ക്കുമിടയിൽ അനുവദനീയമായ പരമാവധി വേഗത മണിക്കൂറിൽ 100 കിലോമീറ്ററാണ്.
ആലപ്പുഴയിൽ നിന്ന് എറണാകുളത്തേക്ക് 90 കിലോമീറ്റർ വേഗതയിൽ മാത്രമേ സഞ്ചരിക്കാൻ കഴിയൂ.
എറണാകുളത്തിനും ഷൊർണൂരിനുമിടയിൽ മണിക്കൂറിൽ 80 കിലോമീറ്ററും ഷൊർണൂരിന് ശേഷം മണിക്കൂറിൽ 100 മുതൽ 110 കിലോമീറ്ററും ആയിരിക്കും.
ഈ 20631/20632 മംഗലാപുരം -തിരുവനന്തപുരം വന്ദേ ഭാരത് എക്‌സ്‌പ്രസിന്റെ (ആലപ്പുഴ വഴി) സമയക്രമം താഴെ കൊടുത്തിരിക്കുന്നു:- MAQ  - TVC - MAQ വന്ദേ ഭാരത് എക്സ്പ്രസ് (ആലപ്പുഴ വഴി) 20631 (ബുധനാഴ്ച ഒഴികെ) സ്റ്റേഷനുകൾ 20632 (ചൊവ്വ /തിങ്കളാഴ്ച ഒഴികെ) ആഗമനം പുറപ്പെടൽ ആഗമനം പുറപ്പെടൽ ---- 00:40 RETURN ARRIVAL (AS 20632) മംഗലാപുരം സെൻട്രൽ 06:25 07:00 07:02 കാസർഗോഡ് 23:58 ---- 07:55 07:57 കണ്ണൂർ 22:24 22:26 08:57 08:59 കോഴിക്കോട് 21:23 21:25 09:22 09:24 തിരൂർ 20:52 20:54 09:58 10:00 ഷൊറണൂർ ജങ്ക്ഷൻ 20:15 20:17 10:38 10:40 തൃശ്ശൂർ 19:40 19:42 11:45 11:48 എറണാകുളം ജങ്ക്ഷൻ 18:35 18:38 12:32 12:34 ആലപ്പുഴ 17:55 17:57 13:40 13:42 കൊല്ലം ജംഗ്‌ഷൻ 16:53 16:55 15:05 ---- തിരുവനന്തപുരം സെൻട്രൽ ---- 16:05 ഇതും കാണുക കാസർഗോഡ് - തിരുവനന്തപുരം വന്ദേ ഭാരത് എക്സ്പ്രസ് (കോട്ടയം വഴി) വന്ദേ ഭാരത് എക്സ്പ്രസ് തേജസ് എക്സ്പ്രസ് ഗതിമാൻ എക്സ്പ്രസ് കാസർകോട് റെയിൽവേ സ്റ്റേഷൻ ആലപ്പുഴ റെയിൽവേ സ്റ്റേഷൻ തിരുവനന്തപുരം സെൻട്രൽ റെയിൽവേ സ്റ്റേഷൻ അവലംബം ↑ ↑ ↑ ↑ ↑ ↑ കുറിപ്പുകൾ
കോലഞ്ചേരി ഇംഗ്ലീഷ് വിലാസം https://ml.wikipedia.org/wiki/Kolenchery
9°58′59″N 76°28′35″E ﻿ / ﻿ 9.982968°N 76.476388°E ﻿ / 9.982968; 76.476388 കേരള സംസ്ഥാനത്ത് എറണാകുളം ജില്ലയിലെ കുന്നത്തുനാട് താലൂക്കിൻ്റെ ഹൃദയഭാഗത്തെ ഒരു വളരെവികസിതമായ പട്ടണമാണ്‌ കോലഞ്ചേരി .
കോലഞ്ചേരി പള്ളി സ്ഥാപിതമായതിനൊടുകൂടിയാണ് ഈ സ്ഥലനാമം ഉണ്ടായത്.
കൊച്ചിയെയും മധുരയെയും ബന്ധിപ്പിക്കുന്ന ദേശീയപാത 49 കോലഞ്ചേരിയിലൂടെ കടന്നുപോകുന്നു.
കൊച്ചി നഗരത്തിൽ നിന്നും 27 കി.
മീറ്റർ കിഴക്കുമാറി തൃപ്പൂണിത്തുറയ്ക്കും മൂവാറ്റുപുഴയ്ക്കും ഇടയ്ക്കായാണ് കോലഞ്ചേരി സ്ഥിതിചെയ്യുന്നത്.
പിറവം , കൂത്താട്ടുകുളം , തിരുവാങ്കുളം , പെരുമ്പാവൂർ , പുത്തൻകുരിശ് തുടങ്ങിയ ചെറുപട്ടണങ്ങൾ കോലഞ്ചേരിയുടെ സമീപസ്ഥലങ്ങളാണ്.
കോലഞ്ചേരി ഐക്കരനാട് , പൂത്രിക്ക പഞ്ചായത്തുകൾ ഉൾപ്പെടുന്ന പ്രദേശമാണ്.
കുറച്ചുവർഷങ്ങൾക്ക് മുൻപുവരെ ഒരു പള്ളിയും ചിലസ്കൂളുകളും ഒരു സിനിമാ തീയറ്ററും മാത്രമുള്ള ഒരു ചെറിയ പട്ടണമായിരുന്ന കോലഞ്ചേരി ഇന്ന് അതിദ്രുതം വളരുന്ന റിയൽ എസ്റ്റേറ്റ് ബിസിനസ്സിന്റെയും കൊച്ചി നഗരത്തിന്റെ വളർച്ചയുടെഭാഗമായും "നഗരത്തിന്റെ എല്ലാ സൌകര്യങ്ങളുമുൾക്കൊള്ളുന്ന ഗ്രാമമായി" മാറിയിരിക്കുന്നു.
1967 -ൽ സ്ഥാപിതമായ മലങ്കര ഓർത്തഡോക്സ് സിറിയൻ പള്ളി മെഡിക്കൽ മിഷൻ ഇന്ന് മെഡിക്കൽ - പാരാമെഡിക്കൽ കോഴ്സുകൾ നടത്തുന്ന മെഡിക്കൽ കോളേജ് ആണ്.
സെന്റ് പീറ്റേഴ്സ് പള്ളി, സെന്റ് പീറ്റേഴ്സ് കോളേജ് , തോന്നിക്ക ശ്രീമഹാദേവക്ഷേത്രം തുടങ്ങിയവ കോലഞ്ചേരിയിലെ പ്രധാന സ്ഥാപനങ്ങളാണ്.
ശ്രദ്ധേയമായ സസ്യശാസ്ത്ര ഗവേഷണ കേന്ദ്രവുമാണ് സെന്റ് പീറ്റേഴ്സ് കോളേജ്.
കോലഞ്ചേരിയിൽ സ്ഥിതിചെയ്യുന്ന ശ്രീ തോന്നിക്കാ മഹാദേവ ക്ഷേത്രത്തിലെ കോലം ക്ഷേത്രത്തിലേക്ക് കൊണ്ടുപോകുന്നവഴി ഈ കോലഞ്ചേരിയിൽ ഇറക്കി വിശമിക്കുമായിരുന്നു എന്നും ആ കോലം ചാരിയ സ്ഥലം പിന്നീട് കോലഞ്ചേരി ആയി മാറി എന്നും പറയപ്പെടുന്നു.
പ്രധാന സ്ഥാപനങ്ങൾ യാക്കബായ സിറിയൻ ചർച്ച് മെഡിക്കൽ കോളേജ് ആശുപത്രി പാട്രിയാർക്കൽ സെന്റർ, പുത്തൻകുരിശ് കോലഞ്ചേരി വലിയ പള്ളി സെന്റ് പീറ്റേഴ്സ് കോളേജ് ഇൻഡോർ സ്റ്റേഡിയം സെന്റ് പീറ്റേഴ്സ് കോളേജ് സെന്റ് പീറ്റേഴ്സ് ടീച്ചേഴ്സ് ട്രെയിനിംഗ് ഇൻസ്റ്റിറ്റ്യൂട്ട് ശ്രീനാരായണ ഗുരുകുലം എഞ്ചിനീയറിംഗ് കോളേജ് തോന്നിക്ക ശ്രീമഹാദേവക്ഷേത്രം ഇന്ത്യാ പെന്തക്കോസ്ത് ദൈവസഭ - ബെഥേൽ, കോലഞ്ചേരി ശ്രീനാരായണ ഗുരുകുലം എഞ്ചിനീയറിംഗ് കോളേജ് അവലംബം ↑ http://www.kolenchery.com/kolencherry.asp ↑ http://www.moscmm.org/ ↑ http://wikimapia.org/1386783/Kolenchery Kolenchery എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദ ഹാർഡി ബോയ്സ്
ഒരു അമേരിക്കൻ ബാലസാഹിത്യ പുസ്തക പരമ്പരയാണ് ദ ഹാർഡി ബോയ്സ് (The Hardy Boys).
പ്രശസ്ത ബാലസാഹിത്യ ഗ്രന്ഥ കർത്താവും അമേരിക്കക്കാരനുമായ എഡ്വേർഡ് സ്ട്രേറ്റ്മെയർ ആണ് ഈ പരമ്പരയുടെ സ്രഷ്ടാവ്.
ഫ്രാങ്ക് ഹാർഡി, ജോ ഹാർഡി എന്നീ രണ്ടു പ്രധാന സാങ്കൽപിക കഥാപാത്രങ്ങളിലൂടെയാണ് ഈ പരമ്പരയിലെ നോവലുകൾ മുന്നോട്ടു പോകുന്നത്.
കുട്ടികൾ, കൗമാരക്കാർ എന്നിവരെ ലക്ഷ്യം വെച്ചാണ് ഈ രഹസ്യ പരമ്പര പുസ്തകങ്ങൾ എഴുതിയിരിക്കുന്നത്.
ഇതിലെ നോവലുകൾ പല എഴുത്തുകാരും എഴുതിയതാണ്, എന്നാൽ പുസ്തകങ്ങൾ  എഴുതപ്പെട്ടതിന്റെ അംഗീകാരം ഫ്രാങ്ക്ലിൻ ഡബ്ല്യു ഡിക്സൺ എന്ന തൂലികാനാമത്തിനാണ്
1927 ൽ ആണ് ഹാർഡി ബോയ്സ് ആദ്യമായി ആവിഷ്കരിക്കപ്പെട്ടത്.
വളരെ ലളിതമായ്ണ് ഈ പരമ്പരയിലെ പുസ്തകങ്ങൾ എഴുതിയിട്ടുള്ളത്.
ഹാർഡി ബോയ്സ് എന്ന സാങ്കൽപ്പിക സഹോദരന്മാർ കൗമാരപ്രായക്കാരും വാസനാസിദ്ധിയുള്ള കുറ്റാന്വഷകരുമാണ്.
ഇവർ താമസിക്കുന്നത് ബാർമെറ്റ് ബെ എന്ന സാങ്കൽപിക പ്രദേശത്തെ തുറമുഖത്താണ്.
[./The_Hardy_Boys#cite_note-FOOTNOTEHardy_Boys_Online2011-10 [10] ] ഫെന്റൺ ഹാർഡി എന്ന കഥാപാത്രമാണ് ഹാർഡി ബോയ്സിന്റെ പിതാവ്, അദ്ദേഹം ഒരു കുറ്റാന്വഷകനാണ്.
കുറിപ്പുകൾ സൈറ്റേഷനുകൾ പ്രമാണം:Hbtt1rev.jpg ദ ഹാർഡി ബോയ്സ് പരമ്പരയിലെ The Tower Treasure എന്ന പുസ്തകത്തിന്റെ പുറം ചട്ട അവലംബം കൂടുതൽ വായനയ്ക്ക് പുറത്തേക്കുള്ള കണ്ണികൾ The Hardy Boys Unofficial Home Page Detailed information on the Hardy Boys.
HardyBoys.co.uk Archived 2023-06-07 at the Wayback Machine A guide to British editions.
വിവരാവകാശനിയമം 2005
ഇന്ത്യയിലെ സർക്കാർ ഭരണനിർവ്വഹണം സംബന്ധിച്ച വിവരങ്ങൾ അറിയാൻ പൊതുജനങ്ങൾക്ക് അവകാശം നൽകുന്ന 2005ലെ ഒരു സുപ്രധാന നിയമമാണ്‌ വിവരാവകാശനിയമം 2005 (Right to Information Act 2005) 2005 ജൂൺ 15 ന്‌ പാർലമെന്റ്‌ പാസ്സാക്കിയ ഈനിയമം 2005 ഒക്ടോബർ 12 നാണ്‌ പ്രാബല്യത്തിൽ വന്നത്‌.
വിവരാവകാശത്തിന് മുൻഗാമി എന്നറിയപ്പെടുന്നത് 2002 ലെ ഫ്രീഡം ഓഫ് ഇൻഫർമേഷൻ ആക്ട് ആണ്.
ഒരു സംസ്ഥാനത്തിൽ ആദ്യമായി വിവരാവകാശ നിയമം നിലവിൽ വന്നത് തമിഴ്നാട്ടിൽ 1997ൽ.
മസ്ദൂർ കിസാൻ ശക്തി സംഘതൻ ആണ് വിവരാവകാശ കമ്മീഷൻ വരാൻ വേണ്ടി പ്രവർത്തിച്ച സംഘടന.
ചെയർമാൻ അടക്കം 11 അംഗങ്ങൾ.
കാലാവധി ആറു വർഷം.
വിവരാവകാശ കമ്മീഷൻ ഒരു അപേക്ഷ കൊടുത്താൽ മറുപടി കിട്ടിയില്ലെങ്കിൽ 250 മുതൽ 25,000 രൂപ പെനാൽറ്റി കൊടുക്കണം.
ഇൻഫർമേഷൻ ഓഫീസർ 30 ദിവസത്തിനുള്ളിൽ മറുപടി കൊടുക്കണം.
ഇൻഫർമേഷൻ അസിസ്റ്റൻറ് 35 ദിവസത്തിനുള്ളിൽ മറുപടി നൽകണം.
ജീവനും സ്വപ്ന മറുപടി 48 മണിക്കൂറിനുള്ളിൽ നൽകണം.
ലോകത്ത് ആദ്യ വിവരാവകാശ കമ്മീഷൻ വന്നത് സ്വീഡൻ.
പൊതു താല്പര്യങ്ങൾക്കു ഹാനികരമാവാതെ, ഭരണകാര്യവിവരങ്ങൾ വെളിപ്പെടുത്തുന്നതിനും രഹസ്യകാര്യങ്ങൾ സംരക്ഷിക്കുന്നതിനും പരിമിതമായ പൊതുസമ്പത്ത്, യുക്തമായി ഉപയോഗിച്ച് ഒരു സംവിധാനം ഏർപ്പെടുത്തുക, ഭരണകാര്യങ്ങളിൽ, സുതാര്യതയും സർക്കാർ ഉത്തരവാദിത്തവും പ്രോത്സാഹിപ്പിച്ച്, അഴിമതി നിയന്ത്രിക്കുക.
ഭാരതത്തിൽ എല്ലായിടത്തും ഈ നിയമം ബാധകമാണ്.
എല്ലാ സർക്കാർ വകുപ്പുകളും പൊതുസ്ഥാപനങ്ങളും ഈ നിയമപരിധിയിൽ പെടും.
എന്നാൽ, കേന്ദ്ര രഹസ്യാന്വേഷണസംഘടനയടക്കം പതിനെട്ട് രഹസ്യാന്വേഷണ-സുരക്ഷാസ്ഥാപനങ്ങളെ ഈ നിയമപരിധിയിൽ നിന്ന് ഒഴിവാക്കിയിരിക്കുന്നു.
മറ്റ് യാതൊരു സ്ഥാപനത്തേയും (പോലീസും കോടതികളുമടക്കം) ഒഴിവാക്കിയിട്ടില്ല.
പ്രധാന നിർവചനങ്ങൾ വിവരം എന്നാൽ കൈയെഴുത്തുപ്രതികൾ അടക്കമുള്ള രേഖകൾ, പ്രമാണങ്ങൾ, മെമ്മോകൾ, ഈ-മെയിലുകൾ,ഉത്തരവുകൾ, സർക്കുലറുകൾ, റിപ്പോർട്ടുകൾ,അഭിപ്രായങ്ങൾ, നിർദ്ദേശങ്ങൾ, ലോഗ് ബുക്ക്, സാമ്പിളുകൾ, മാതൃകകൾ, ഇലക്ട്രോണിക് മാധ്യമത്തിലള്ള വിവരങ്ങൾ,എന്നിവയെല്ലാം ഉൾപ്പെടുന്നു.
വിവരാവകാശം എന്നാൽ രേഖകളും ജോലികളും പരിശോധിക്കാനും, പകർപ്പുകളും സാമ്പിളുകളും എടുക്കാനും, ഇലക്ട്രോണിക് മാധ്യമത്തിലള്ള വിവരങ്ങൾ ശേഖരിക്കുവാനുമുള്ള അവകാശമാണ്.
പൊതുസ്ഥാപനങ്ങൾ‍ എന്നാൽ ഭരണഘടനയനുസരിച്ചോ, കേന്ദ്ര-സംസ്ഥാന നിയമനിർമ്മാണസഭകൾ നിർമ്മിച്ച ഏതെങ്കിലും നിയമമനുസരിച്ചോ, ഏതെങ്കിലും സർക്കാർ ഉത്തരവനുസരിച്ചോ, സ്ഥാപിക്കപ്പെട്ട തദ്ദേശസ്വയംഭരണസ്ഥാപനമോ മറ്റേതെങ്കിലും സ്ഥാപനമോ ആകാം.
അതിൽ, സർക്കാരിന്റെ ഉടമസ്ഥതയിലും നിയന്ത്രണത്തിലുള്ളതും, കാര്യമായ സർക്കാർ ധനസഹായം നൽകുന്നതുമായ എല്ലാ സ്ഥാപനങ്ങളും ഉൾപ്പെടുന്നു.
വിവരാവകാശവും പൊതുസ്ഥാപനങ്ങളുടെ ഉത്തരവാദിത്തങ്ങളും പൊതുസ്ഥാപനങ്ങൾ എല്ലാ രേഖകളും സൂചികയുണ്ടാക്കി സൂക്ഷിക്കണം; യുക്തമായവ, സൗകര്യങ്ങളുടെ ലഭ്യതയനുസരിച്ച്, എത്രയും വേഗം കമ്പ്യൂട്ടർവത്കരിക്കണം സ്ഥാപനത്തിന്റെ ചുമതലകൾ, ഉദ്യോഗസ്ഥരുടെ അധികാരങ്ങൾ, നയകാര്യങ്ങൾ, നടപടിക്രമങ്ങൾ, ശമ്പളവിവരങ്ങൾ, ബജറ്റ് വിവരങ്ങൾ തുടങ്ങിയ കാര്യങ്ങൾ സ്വമേധയാ പ്രസിദ്ധീകരിക്കണം പൊതുജനത്തെ ബാധിക്കുന്ന പ്രധാനപ്പെട്ട നയകാര്യങ്ങൾ പ്രസിദ്ധീകരിക്കണം.
തീരുമാനങ്ങൾ എടുക്കുമ്പോൾ അതിനുള്ള കാരണം അതു ബാധിക്കുന്ന ആളിനെ അറിയിക്കണം.
സ്ഥാപനത്തിന്റെ എല്ലാ ഓഫീസുകളിലും പൊതുവിവരാധികാരികളെ നിയമിക്കണം; അവർ വിവരാർത്ഥിക്ക് ആവശ്യമായ സഹായം നൽകണം; പൊതുവിവരാധികാരികൾ ആവശ്യപ്പെട്ടാൽ, ഏതൊരു ഉദ്യോഗസ്ഥനും സഹായം നൽകണം.
വിലക്കപ്പെട്ട വിവരങ്ങൾ ഭാരതത്തിന്റെ പരമാധികാരത്തേയോ, ഐക്യത്തേയോ, സുരക്ഷയേയോ, ശാസ്ത്ര, സാമ്പത്തിക, തന്ത്രപരമായ താത്പര്യങ്ങളേയോ, ഇതരരാജ്യങ്ങളുമായുള്ള ബന്ധത്തേയോ പ്രതികൂലമായി ബാധിക്കുന്ന കാര്യങ്ങളും, നിയമപരമായി ഒരു കുറ്റം ആയിത്തീരാൻ പ്രേരകമാവുന്നകാര്യങ്ങളും.
കോടതികളോ, ട്രൈബ്യൂണലുകളോ, പ്രസിദ്ധീകരിക്കരുതെന്നു വിലക്കിയിട്ടുള്ളവ അല്ലെങ്കിൽ കോടതി അല‍ക്ഷ്യമാകാവുന്ന വിവരങ്ങൾ.
കേന്ദ്ര-സംസ്ഥാന നിയമസഭകളുടെ വിശേഷാവകാശങ്ങളെ ബാധിക്കുന്നവ.
വെളിപ്പെടുത്തപ്പെട്ടാൽ ഒരു മൂന്നാം കക്ഷിയുടെ മത്സരശേഷിയെ ഹനിക്കുന്ന വാണിജ്യരഹസ്യങ്ങളും ബൗദ്ധികസ്വത്തും; അല്ലെങ്കിൽ അവ പൊതുതാത്പര്യങ്ങൾക്കായി വെളിപ്പെടുത്തേണ്ടതാണെന്നു അധികാരികൾക്ക് ബോദ്ധ്യമുണ്ടായിരിക്കണം.
പൊതുതാത്പര്യങ്ങൾക്കായി വെളിപ്പെടുത്തേണ്ടതാണെന്നു അധികാരികൾക്ക് ബോദ്ധ്യമില്ലാത്തതും ഫിഡൂഷിയറി ( Fiduciary - മറ്റൊരാൾക്കായി, അയാളുടെ സ്വത്തോ, അധികാരമോ നിയപരമായി കൈവശം വയ്ക്കുന്നയാൾ") ബന്ധങ്ങളിൽ നിന്ന് ലഭിച്ച അയാളെക്കുറിച്ചുള്ള വിവരങ്ങൾ. വിദേശ സർക്കാരുകളിൽ നിന്നു ലഭിച്ച രഹസ്യവിവരങ്ങൾ ഒരാളുടെ ജീവനോ, ശാരീരിക സുരക്ഷയോ അപകടപ്പെടുത്തുന്നതും, വിവരത്തിന്റെ പ്രഭവം വെളിപ്പെടുത്തുന്നതും, നിയമപാലനത്തിനോ സുരക്ഷക്കോ ആയി നൽകിയതും ആയ രഹസ്യ വിവരങ്ങൾ. കുറ്റവാളികൾക്കെതിരെയുള്ള അന്യോഷണ പ്രക്രിയയെയോ അറസ്റ്റിനെയോ കുറ്റവിചാരണയേയോ തടസ്സപ്പെടുത്തുന്ന വിവരങ്ങൾ. പൊതുതാത്പര്യങ്ങളുമായി ബന്ധമില്ലാത്തതും, ഒരാളുടെ വ്യക്തിസ്വാതന്ത്ര്യത്തിൽ അനാവശ്യ ഇടപെടലുണ്ടാക്കുന്നതുമായ കാര്യങ്ങൾ. പകർപ്പവകാശം ലംഘിച്ചേക്കാവുന്ന വിവരങ്ങൾ വിലക്കപ്പെട്ട വിവരങ്ങളിൽ നിന്നു വേർപെടുത്താവുന്ന വിവരാംശങ്ങൾ വിലക്കിൽനിന്ന് ഒഴിവാക്കിയവ " നിയമസഭകൾക്ക് നൽകുന്നതു നിഷേധികാനാവാത്ത ഒരു വിവരവും ഒരു വ്യക്തിക്കു നിഷേധിക്കപ്പെടരുത് പൊതുതാത്പര്യങ്ങൾ 1923ലെ ഔദ്യോഗിക രഹസ്യ നിയമത്തിലെ സംരക്ഷിതതാത്പര്യങ്ങൾക്കതീതമായിവരുന്ന വിവരങ്ങൾ.
ഇരുപതു വർഷങ്ങൾക്കു മുൻപുള്ള കാര്യങ്ങൾ ഈ നിയമം ബധകമല്ലാത്ത സംഘടനകൾ കേന്ദ്ര രഹസ്യാന്വേഷണ-സുരക്ഷാ ഏജൻസികൾ ഇന്റലിജൻസ് ബ്യൂറോ ക്യാബിനറ്റ് സെക്രട്ടേറിയറ്റിന്റെ റിസർച്ച് ആന്റ് അനാലിസിസ് വിംഗ് റവന്യൂ ഇന്റലിജൻസ് ഡയറക്ട്രേറ്റ് കേന്ദ്ര സാമ്പത്തിക ഇന്റലിജൻസ് ബ്യൂറോ നാർകോട്ടിക് കണ്ട്രോൾ ബ്യൂറോ വ്യോമയാന ഗവേഷണ കേന്ദ്രം സ്പെഷ്യൽ ഫ്രോണ്ടിയർ ഫോഴ്സ് അതിർത്തി രക്ഷാ സേന കേന്ദ
്ര റിസർവ് പോലീസ് സേന ഇന്തോ-ടിബറ്റൻ അതിർത്തി സേന കേന്ദ്ര വ്യവസായ സുരക്ഷാ സേന ദേശീയ സുരക്ഷാ ഗാർഡ് ആസ്സാം റൈഫിൾസ് ശസസ്ത്ര സീമാ ബൽ സ്പെഷ്യൽ ബ്രാഞ്ച് (സി ഐ ഡി) ആൻഡമാൻ അന്റ് നിക്കോബാർ ക്രൈംബ്രാഞ്ച് സി ഐ ഡി സി ബി ദാദ്ര ആന്റ് നഗർ ഹവേലി സ്പെഷ്യൽ ബ്രാഞ്ച് ലക്ഷദ്വീപ് പോലീസ് സ്പെഷ്യൽ പ്രൊട്ടക്ഷൻ ഗ്രൂപ്പ് സംസ്ഥാന സർക്കാരിൻ്റെ സംഘടനകൾ സംസ്ഥാന സ്പെഷ്യൽ ബ്രാഞ്ച് സംസ്ഥാന ക്രൈം ബ്രാഞ്ച് ഡിസ്ട്രിക്ട് സ്പെഷ്യൽ ബ്രാഞ്ച് പോലീസ് ടെലികമ്യൂണിക്കേഷൻ
എന്നാൽ അഴിമതി ആരോപണങ്ങളെയും മനുഷ്യാവകാശങ്ങളെയും സംബന്ധിച്ച വിവരങ്ങൾ ഈ ഉപ വകുപ്പു പ്രകാരം ഒഴിവാക്കുന്നതിനു വ്യവസ്ഥയില്ല.
വിവരം ലഭിക്കാനുള്ള നടപടിക്രമങ്ങൾ അപേക്ഷകൻ സംസ്ഥാന സർക്കാരിൻ്റെ പരിധിയിൽ വരുന്ന വകുപ്പ്/സ്ഥാപനങ്ങളിൽ നിന്നും ആണ് വിവരം തേടുന്നത് എങ്കിൽ സ്റ്റേറ്റ് പബ്ലിക് ഇൻഫർമേഷൻ ഓഫീസർ (SPIO) എന്ന പേരിൽ അതാതു വകുപ്പ്/കാര്യാലയം/സ്ഥാപനത്തിൻ്റെ മേൽവിലാസത്തിൽ ആണ് അപേക്ഷ സമർപ്പിക്കേണ്ടത്.
ഉദാ: (To: State Public Information Officer, Home Department, Government of Kerala, Thiruvananthapuram) അപേക്ഷകൻ കേന്ദ്ര സർക്കാരിൻ്റെ പരിധിയിൽ വരുന്ന വകുപ്പ്/സ്ഥാപനങ്ങളിൽ നിന്നും ആണ് വിവരം തേടുന്നത് എങ്കിൽ സെൻട്രൽ പബ്ലിക് ഇൻഫർമേഷൻ ഓഫീസർ (CPIO) എന്ന പേരിൽ അതാതു മന്ത്രാലയം/വകുപ്പ്/കാര്യാലയം/സ്ഥാപനത്തിൻ്റെ മേൽവിലാസത്തിൽ ആണ് അപേക്ഷ സമർപ്പിക്കേണ്ടത്.
ഉദാ: (To: Central Public Information Officer, Ministry of Home Affairs, Government of India, New Delhi) വിവരാർത്ഥി, അതതു പൊതുസ്ഥാപനത്തിലെ,കേന്ദ്രവിവരാധികാരിക്കോ, സംസ്ഥാനവിവരാധികാരിക്കോ, അല്ലെങ്കിൽ കേന്ദ്രസഹവിവരാധികാരിക്കോ, സംസ്ഥാനസഹവിവരാധികാരിക്കോ,ആവശ്യപ്പെടുന്ന വിവരങ്ങൾ കാണിച്ചുകൊണ്ട് അപേക്ഷ എഴുതിയോ ഇലക്ട്രോണിക് മാധ്യമങ്ങൾ വഴിയോ നല്കണം.
വിവരാർത്ഥിയെ സമ്പർക്കം ചെയ്യുന്നതിനാവശ്യമായത് ഒഴിച്ച് വിവരം ആവശ്യപ്പെടുന്നത് എന്തിനാണെന്നോ, മറ്റെന്തെങ്കിലും വ്യക്തിഗത വിവരങ്ങളോ നല്കേണ്ടതില്ല.
അപേക്ഷ എഴുതിനല്കാൻ കഴിയില്ലെങ്കിൽ, വാക്കാലാവശ്യപ്പെട്ടാൽ അപേക്ഷ എഴുതിനല്കുന്നതിന് അപേക്ഷകനെ പൊതുവിവരാധികാരി സഹായിക്കണം.
അപേക്ഷയോടൊപ്പം നിശ്ചിത ഫീസ് നല്കണം.
ദാരിദ്ര്യരേഖക്കു താഴെയുള്ളവറർ ഫീസ് നല്കേണ്ടതില്ല.
അപേക്ഷ ലഭിച്ചാൽ വിവരാധികാരി എത്രയും വേഗം (പരമാവധി മുപ്പതുദിവസത്തിനുള്ളിൽ) അപേക്ഷകന് വിവരം നല്കുകയോ, അപേക്ഷ നിരസിക്കുകയോ ചെയ്യണം.
വ്യക്തിസ്വാതന്ത്ര്യത്തേയോ ജീവനേയോ സംബന്ധിക്കുന്ന വിവരങ്ങൾ ആവശ്യപ്പെട്ടാൽ, 48 മണിക്കൂറിനുള്ളിൽ ഈ വിവരം നല്കണം.
ഈ സമയപരിധിക്കുള്ളിൽ വിവരം നല്കിയില്ലെങ്കിൽ, അത് അപേക്ഷ നിരസിച്ചതായി കണക്കാക്കപ്പെടും.
മറ്റൊരു വിവരാധികാരിയുടെ അധീനതയിലുള്ള വിവരങ്ങളാണ് ആവശ്യപ്പെട്ടിരിക്കുന്നതെങ്കിൽ, ആ അപേക്ഷ എത്രയും വേഗം (പരമാവധി അഞ്ചുദിവസത്തിനുള്ളിൽ) ആ വിവരാധികാരിക്കു കൈമാറണം.
ആ വിവരം അപേക്ഷകനെ അറിയിക്കണം.
അപേക്ഷക/ൻ ഇന്ദ്രിയ വൈകല്യമുള്ള വ്യക്തിയാണെങ്കിൽ ആ വ്യക്തിക്ക് വിവരം പ്രാപ്യമാക്കാൻ വേണ്ട സഹായങ്ങൾ ചെയ്തുകൊടുക്കാൻ പബ്ലിക്ക് ഇൻഫർമേഷൻ ഓഫീസർമാർ ബാദ്ധ്യസ്ഥരാണ്‌.
സാധാരണ ഗതിയിൽ, പൊതുസ്ഥാപനത്തിന്റെ സമ്പത്ത്, ക്രമരഹിതമായി ചെലവാകില്ലെങ്കിലോ, രേഖയുടെ സംരക്ഷണത്തെ ബാധിക്കുന്നില്ലെങ്കിലോ, വിവരം ആവശ്യപ്പെട്ട മാധ്യമത്തിൽ നൽകണം.
അച്ചടിച്ചതോ, ഇലക്ട്രോണിക് മാധ്യമങ്ങളിലോ വിവരങ്ങൾ നൽകുന്നതിന്, നിശ്ചിത ചെലവ് വിവരാർത്ഥിയിൽനിന്ന് ഈടാക്കുന്നുണ്ടെങ്കിൽ ആ വിവരവും, തുക കണക്കാക്കിയതെങ്ങനെയെന്നും, അടക്കേണ്ട സമയപരിധിയും അയാളെ അറിയിക്കണം.
കൂടാതെ, ചുമത്തിയ തുക പുന:പരിശോധിക്കാൻ, അപ്പീലധികാരിയോട് അപേക്ഷിക്കാൻ അയാൾക്ക് അവകാശമുണ്ടെന്നും, അപ്പീലധികാരിയുടെ വിലാസവും അയാളെ അറിയിക്കണം.
ദാരിദ്ര്യരേഖക്കു താഴെയുള്ളവർ ഫീസ് നല്കേണ്ടതില്ല.
സമയപരിധി കഴിഞ്ഞു നൽകുന്ന വിവരങ്ങൾക്കും ഫീസ് നല്കേണ്ടതില്ല.
(ഫീസു നിശ്ചയിക്കുന്നത് അതതു സർക്കാറുകളാണ്) അപേക്ഷ നിരസിക്കുകയാണെങ്കിൽ, അതിന്റെ കാരണവും, അപ്പീൽ നൽകാനുള്ള സമയപരിധിയും അപ്പീലധികാരിയുടെ വിലാസവും വിവരാർത്ഥിയെ അറിയിക്കണം.
ഒരു മൂന്നാംകക്ഷിയുടെ വിവരങ്ങളാണെങ്കിൽ, അഞ്ചുദിവസത്തിനുള്ളിൽ അയാളോട് അഭിപ്രായം ആരായണം.
മൂന്നാംകക്ഷി പത്തുദിവസത്തിനുള്ളിൽ അയാളുടെ അഭിപ്രായം അറിയിക്കണം.
അപേക്ഷയിൽ തീരുമാനം എടുക്കുമ്പോൾ മൂന്നാംകക്ഷിയുടെ അഭിപ്രായം പരിഗണിക്കണം.
എന്നാൽ, മൂന്നാംകക്ഷിയുടെ നിയമസംരക്ഷണമുള്ള കച്ചവട - വാണിജ്യരഹസ്യങ്ങളൊഴിച്ച്, പൊതുതാത്പര്യങ്ങൾ അയാളുടെ സംരക്ഷിതതാത്പര്യങ്ങളൽക്കതീതമായിവരുന്ന വിവരങ്ങൾ വെളിപ്പെടുത്താം.
അപ്രകാരം വിവരങ്ങൾ വെളിപ്പെടുത്തുമ്പോൾ, അക്കാര്യം അയാളെ അറിയിക്കുകയും അപ്പീൽ നൽകാൻ അവസരം നൽകുകയും വേണം.
എന്നാൽ വിവരം വെളിപ്പെടുത്തുന്ന കാര്യത്തിൽ വിവരാധികാരി 40 ദിവസത്തിനുള്ളിൽ തീരുമാനം എടുക്കണം.
ഓൺലൈൻ മുഖേനയുള്ള അപേക്ഷ
വിവരാവകാശ നിയമപ്രകാരം അപേക്ഷകൾ സമർപ്പിക്കാൻ കേന്ദ്ര, സംസ്ഥാന സർക്കാരുകൾ ഓൺലൈൻ സൗകര്യങ്ങൾ ഒരുക്കിയിട്ടുണ്ട്.
കേന്ദ്ര സർക്കാരിൻ്റെ പോർട്ടൽ വഴിയും കേരള സർക്കാരിൻ്റെ പോർട്ടൽ വഴിയും വിവരാവകാശ അപേക്ഷകൾ സമർപ്പിക്കാം.
പേയ്മെന്റ് ഗേറ്റ്വേയ്ക്കൊപ്പം ഓൺലൈനായി വിവരാവകാശ അപേക്ഷകൾ ഫയൽ ചെയ്യുന്നതിനുള്ള ഒരു പോർട്ടലാണിത്.
ഇന്റർനെറ്റ് ബാങ്കിംഗ്, മാസ്റ്റർ/വിസയുടെ ഡെബിറ്റ് /ക്രെഡിറ്റ് കാർഡുകൾ, റുപേ കാർഡുകൾ, യുപിഐ എന്നിവ വഴി പണമടയ്ക്കാം.
ഓൺലൈൻ മുഖേന അപേക്ഷ ഫീസ് അടക്കാനും അപേക്ഷയുടെ തൽസമയ സ്ഥിതി അറിയാനും കേന്ദ്ര - സംസ്ഥാന സർക്കാരുകളുടെ വിവിധ വകുപ്പുകൾ, സ്ഥാപനങ്ങൾ, സ്വയംഭരണ സ്ഥാപനങ്ങൾ, തദ്ദേശ സ്ഥാപനങ്ങൾ, പൊതു മേഖല സ്ഥാപനങ്ങൾ, വിവിധ കമ്മിഷനുകളുടെയും സമിതികളുടെയും പൊതു വിവരാവകാശ ഉദ്യോഗസ്ഥന് നേരിട്ട് അപേക്ഷ സമർപ്പിക്കാനുമുള്ള സൗകര്യങ്ങൾ പോർട്ടലുകളിൽ ഒരുക്കിയിട്ടുണ്ട്.
1) https://rtiportal.kerala.gov.in (കേരളം)
2) https://rti.gov.in (കേന്ദ്ര സർക്കാർ) വിവരം ലഭ്യമാക്കുന്നതിനുള്ള ഫീസ് കേരളത്തിൽ അപേക്ഷാഫീസ് - 10 രൂപ
ഉത്തരം ലഭിക്കുന്നതിന്: ഒരു സാധാരണ പേജിന്‌ (എ 4 സൈസ്)- 3 Rupees വലിയ പേജുകൾ - യഥാർത്ഥ ചെലവ് വിവരം പരിശോധന - ആദ്യത്തെ ഒരു മണിക്കൂർ സൗജന്യം തുടർന്നുള്ള ഓരോ അര മണിക്കൂറിനും - 10 രൂപ വീതം ഫ്ലോപ്പിയിലോ സിഡിയിലോ (ഒരെണ്ണത്തിന്‌) - 75 രൂപ
(ദാരിദ്ര്യരേഖയ്ക്ക് താഴെയുള്ളവരിൽ നിന്നും ഫീസ് ഈടാക്കുന്നതല്ല) അപ്പീൽ ആവശ്യപ്പെട്ട വിവരം നിശ്ചിത സമയപരിധിക്കുള്ളിൽ ലഭിക്കാതിരുന്നാലോ, അപേക്ഷയിന്മേൽ ഒരു തീരുമാനം ലഭിക്കാതെയിരുന്നലോ, വിവരാധികാരിയുടെ തീരുമാനത്തിൽ ആക്ഷേപമുണ്ടെങ്കിലോ, മൂന്നാം കക്ഷിയുടെ വിവരങ്ങൾ വെളിപ്പെടുത്തുന്ന കാര്യത്തിൽ അയാൾക്കോ, നിശ്ചിത സമയപരിധി കഴിഞ്ഞ് 30 ദിവസത്തിനുള്ളിൽ വിവരാധികാരിയുടെ മുകളിലുള്ള അപ്പീലധികാരിക്ക് ഒരു അപ്പീൽ നൽകാം.
ന്യായമായ കാരണങ്ങൾ ഉണ്ടെന്ന് തോന്നുന്ന കാര്യങ്ങളിൽ, 30 ദിവസത്തിനു ശേഷവും അപ്പീൽ സ്വീകരിക്കാം.
അപ്പീൽ 30 ദിവസത്തിനുള്ളിൽ (ന്യായമായ കാരണങ്ങൾ ഉണ്ടെങ്കിൽ 45 ദിവസത്തിനുള്ളിൽ) തീർപ്പാക്കണം.
അപ്പീൽ തീർപ്പാക്കി 90 ദിവസത്തിനുള്ളിൽ, ഒരു രണ്ടാം അപ്പീൽ കേന്ദ്ര/സംസ്ഥാന കമ്മീഷനു സമർപ്പിക്കാം.
ന്യായമായ കാരണങ്ങൾ ഉണ്ടെന്ന് കമ്മീഷനു തോന്നുന്ന കാര്യങ്ങളിൽ, 90 ദിവസത്തിനു ശേഷവും അപ്പീൽ സ്വീകരിക്കാം.
മൂന്നാംകക്ഷിയെ സംബന്ധിക്കുന്ന കാര്യത്തിൽ അയാളുടെ വാദം കമ്മീഷൻ കേൾക്കണം.
വിവരം നിരസിച്ചതിനുള്ള കാരണങ്ങൾ (തെളിവുഭാരം) നൽകേണ്ടത് വിവരാധികാരിയാണ്.
അപ്പീൽ 30 ദിവസത്തിനുള്ളിൽ (ന്യായമായ കാരണങ്ങൾ ഉണ്ടെങ്കിൽ 45 ദിവസത്തിനുള്ളിൽ) തീർപ്പാക്കണം കമ്മീഷന്റെ തീരുമാനം അന്തിമമായിരിക്കും.
സമയപരിധി അപേക്ഷിച്ച വിവരം നൽകാൻ: അപേക്ഷ നൽകിയ തീയതി മുതൽ 30 ദിവസം അപേക്ഷ മറ്റൊരു വിവരാധികാരിക്കു കൈമാറാൻ : 5 ദിവസം അപേക്ഷ നിരസിക്കാൻ : 5 ദിവസം ചെലവുതുക അടക്കാനാവശ്യപ്പെട്ടതു മുതൽ പണമടക്കുന്നതു വരെയുള്ള സമയം കണക്കിലെടുക്കില്ല.
മൂന്നാംകക്ഷിയുടെ വിവരം ഉൾപ്പെടുന്നു എങ്കിൽ: 40 ദിവസം മൂന്നാംകക്ഷിയോട് അഭിപ്രായമാരായാൻ: 5 ദിവസം മൂന്നാംകക്ഷിയ്ക്ക് മറുപടിയ്ക്ക്: 10 ദിവസം.
ഒന്നാം അപ്പീലിന് : 30 ദിവസം ഒന്നാം അപ്പീൽ തീർപ്പാക്കുന്നതിന് : 30 ദിവസം / 45 ദിവസം (മതിയായ കാരണം രേഖപ്പെടുത്തണം) രണ്ടാം അപ്പീലിന് : 90 ദിവസം വിവരവകാശ കമ്മീഷൻ
വിവരവകാശ നിയമത്തിന്റെ അധികാരങ്ങൾ പ്രയോഗിക്കാനും ചുമതലകൾ നിറവേറ്റാനും പ്രവർത്തിക്കുന്ന സ്ഥാപനമാണ് വിവരാവകാശ കമ്മീഷൻ.
കേന്ദ്രതലത്തിലും സംസ്ഥാനങ്ങളിലും വിവരാവകാശ കമ്മീഷനുകൾ പ്രവർത്തിക്കുന്നുണ്ട്.
ഈ നിയമമനുസരിച്ച്, ഏതൊരാളിൽ നിന്നും പരാതികൾ സ്വീകരിക്കാൻ, പരാതി അന്വേഷിക്കുവാൻ, തെളിവെടുപ്പിന് ഒരാളെ വിളിച്ചു വരുത്തുവാൻ സത്യവാക്കായി തെളിവുകൾ സ്വീകരിക്കുവാൻ, രേഖകൾ കണ്ടെടുക്കുവാൻ, അവ പരിശോധിക്കുവാൻ, സർക്കാർ നിശ്ചയിയ്ക്കുന്ന മറ്റേതൊരു നടപടിയും സ്വീകരിക്കുവാൻ കമ്മീഷന് അധികാരമുണ്ട്.
കൂടാതെ, കേന്ദ്ര/സംസ്ഥാന നിയമസഭകൾ നിർമ്മിച്ച ഏതൊരു നിയമത്തിലും എന്തുതന്നെ ആയിരുന്നാലും , യാതൊരുകാരണവശാലും ഒരു രേഖയും കമ്മീഷനോട് നിരസിക്കാൻ പാടില്ല എന്നും വ്യവസ്ഥയുണ്ട്.
ഒരു വിവരാധികാരി, അപേക്ഷകൾ സ്വീകരികാതിരിക്കുകയോ, നിശ്ചിത സമയത്തിനുള്ളിൽ വിവരം നൽകാതിരിക്കുകയോ, മനഃപൂർവം വിവരം നിരസിക്കുകയോ, അറിഞ്ഞുകൊണ്ട് തെറ്റായതോ, അപൂർണ്ണമായതോ ആയ വിവരം നൽകുകയോ, വിവരരേഖകൾ നശിപ്പിക്കുകയോ, വിവരം നൽകുന്നത് തടസ്സപ്പെടുത്തുകയോ ചെയ്താൽ,
പ്രതിദിനം 250 രൂപാ നിരക്കിൽ, പരമാവധി 25000 രൂപാ വരെ പിഴശിക്ഷ ലഭിക്കും.
കൂടാതെ, വകുപ്പുതലത്തിൽ അച്ചടക്കനടപടിയും ഉണ്ടായേക്കാം.
ശിക്ഷാധികാരം കമ്മീഷനാണ്.
വിവരാധികാരി, വിവരം നൽകുന്നതിന് ആവശ്യപ്പെട്ട, മറ്റേതൊരു ഉദ്യോഗസ്ഥനും ഇവ ബാധകമാണ്.
മറ്റു കാര്യങ്ങൾ ഈ നിയമത്തിൻ കീഴിൽ, ഉത്തമവിശ്വാസത്തോടെ എടുത്ത ഒരു നടപടിക്കുമെതിരായി ഒരു പരാതിയും നിലനിൽക്കില്ല.
1923-ലെ ഔദ്യോഗിക രഹസ്യനിയമത്തേക്കാളും, മറ്റേതൊരു നിയമത്തേക്കാളും അധികപ്രഭാവമുണ്ടായിരിക്കും.
ഈ നിയമമനുസരിച്ചു നൽകിയ ഒരുത്തരവിനുമെതിരായുള്ള ഒരു പരാതിയും ഒരു കോടതിയും പരിഗണിക്കരുത്.
എന്നിരിക്കിലും ഹൈക്കോടതിയുടെ റിട്ട് അധികാരവും, സുപ്രീം കോടതിയുടെ റിട്ട് അധികാരവും അപ്പീൽ അധികാരവും ഭരണഘടനയുടെ അടിസ്ഥാന തത്ത്വങ്ങളുടെ ഭാഗമാകയാൽ, ഈ വകുപ്പുണ്ടെങ്കിലും വിവരാവകാശ കമ്മീഷനുകളുടെ തീരുമാനങ്ങൾക്ക് മേൽ ഹൈക്കോടതിയേയോ സുപ്രീം കോടതിയേയോ സമീപിക്കാവുന്നതാണ്.
അതതു കമ്മീഷനുകൾ വർഷംതോറും ഒരു റിപ്പോർട്ട് അതതു സർക്കാരിനു നൽകണം.
എല്ലാ പൊതുസ്ഥാപനങ്ങളും ഈ റിപ്പോർട്ടിനു വേണ്ട വിവരങ്ങൾ നൽകണം.
അതതു സർക്കാരുകൾ, ഈ നിയമം പൊതുജനങ്ങളെ അറിയിക്കാനായി പരിപാടികൾ സംഘടിപ്പിക്കണം; ഉദ്യോഗസ്ഥരെ പരിശീലിപ്പിക്കണം; യുക്തമെങ്കിൽ, മാർഗ്ഗ നിർദ്ദേശങ്ങൾ പ്രസിദ്ധീകരിക്കണം; യുക്തമായ നിയമങ്ങൾ നിർമ്മിക്കണം.
2002-ലെ വിവരാവകാശ സ്വാതന്ത്ര്യ നിയമം ഈ നിയമം പ്രബല്യത്തിൽ വന്നതിനുശേഷം പിൻവലിക്കപ്പെട്ടു.
അപേക്ഷയിൽ വിവരാർത്ഥി തന്റെ മേൽവിലാസത്തിനു പകരം പോസ്റ്റ്ബോക്സ് നമ്പർ മാത്രം നൽകിയാലും മതിയാകുമെന്ന് കേന്ദ്രസർക്കാർ നിർദ്ദേശിച്ചിട്ടുണ്ട്.
ഇതും കൂടി കാണുക വിവരാവകാശ നിയമം പുറത്തേക്കുള്ള കണ്ണികൾ വിവരാവകാശ നിയമം 2005 (ഇംഗ്ലിഷ്) വിവരാവകാശ ചട്ടങ്ങൾ 2006 വിവരാവകാശ നിയമം - ലേഖനം മലയാളം വാരിക, 2012 ജൂൺ 22 Archived 2016-03-06 at the Wayback Machine വിവരാവകാശ നിയമം (മലയാളം) അവലംബം ↑ ↑ {{ cite web }} : Missing or empty | title= ( help ) ↑ {{ cite web }} : Check date values in: | accessdate= ( help )
അറ്റ്ലാന്റിക് മാസിക ഇംഗ്ലീഷ് വിലാസം https://ml.wikipedia.org/wiki/The_Atlantic മാസികയുടെ ആദ്യലക്കത്തിന്റെ മുഖചിത്രം നവം: 1, 1857
അമേരിക്ക യിലെ ബോസ്റ്റണിൽ നിന്നും പ്രസിദ്ധീകരിക്കുന്ന മാസികയാണ് ദ് അറ്റ്ലാന്റിക് മാഗസിൻ , 1857 മുതൽ ഈ മാസിക പ്രസിദ്ധീകരിച്ചുതുടങ്ങി.
നിക്ഷേപകനും ജീവകാരുണ്യപ്രവർത്തകനുമായ ലോറൻസ് പവൽ ജോബ്സിന്റെ നേതൃത്വത്തിലുള്ള  സ്ഥാപനമായ എമേഴ്സൺ കളക്ടീവ് ആണ് ഇതിന്റെ ഇപ്പോഴത്തെ ഉടമസ്ഥർ.
സാഹിത്യ, സാംസ്കാരിക മാസികയായി തുടങ്ങിയ ഈ പ്രസിദ്ധീകരണം ഇപ്പോൾ  രാഷ്ട്രീയ നിരീക്ഷണവും റിപ്പോർട്ടിങ്ങും ഉൾക്കൊള്ളിക്കുന്നു.
2015-ൽ  ശാസ്ത്രത്തിനു പ്രത്യേകവിഭാഗവും ഉൾപ്പെടുത്തിയ പ്രസാധകർ 2016 ജനുവരിയിൽ പ്രസിഡന്റു തിരഞ്ഞെടുപ്പുമായി ബന്ധപ്പെട്ട് രാഷ്ട്രീയ വിഷയങ്ങൾക്കു വേണ്ടി മാസിക പുനർരൂപകല്പന ചെയ്യുകയും വിപുലീകരിക്കുകയും ചെയ്തു.
അവലംബം പുറം കണ്ണികൾ അറ്റ്ലാന്റിക്ക് മാസിക എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ദി വയർ Archived 2015-06-11 at the Wayback Machine എ ഹിസ്റ്ററി ഓഫ് ദി അറ്റ്‌ലാന്റിക്ക് The Atlantic archival writings by topic Online archive of The Atlantic (earliest issues up to December 1901) The American Idea: The Best of The Atlantic Monthly The Atlantic issues at Project Gutenberg Hathi Trust.
Atlantic Monthly digitized issues, 1857- Facts and Friction - 1A, National Public Radio, September 13, 2017.
Includes interview with Yvonne Rolzhausen, Senior editor head of The Atlantic’s fact-checking department.
ദിപാലി ബർതാകുർ ഇംഗ്ലീഷ് വിലാസം https://ml.wikipedia.org/wiki/Dipali_Barthakur
അസമിൽ നിന്നുള്ള ഒരു ഇന്ത്യൻ ഗായികയായിരുന്നു ദിപാലി ബർതാക്കൂർ (30 ജനുവരി 1941 - 21 ഡിസംബർ 2018) .
അവരുടെ പാട്ടുകൾ പ്രധാനമായും ആസാമീസ് ഭാഷയിലാണ് പാടിയിരുന്നത്.
1998-ൽ അവർക്ക് ഇന്ത്യയിലെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ ലഭിച്ചു.
അസമിലെ ശിവസാഗറിലെ സോനാരിയിൽ ബിശ്വനാഥ് ബോർത്തക്കൂറിന്റെയും ചന്ദ്രകാന്തി ദേവിയുടെയും മകളായി 1941-ലാണ് ബർതാക്കൂർ ജനിച്ചത്.
ഒരു ഗായികയായാണ് ബോർത്തകൂർ തന്റെ കരിയർ ആരംഭിച്ചത്.
അവർ ഒൻപതാം ക്ലാസ്സിൽ പഠിക്കുമ്പോൾ, 1958-ൽ, ഗുവാഹത്തിയിലെ ഓൾ ഇന്ത്യ റേഡിയോയിൽ "മോർ ബൊപൈ ലഹോരി" എന്ന ഗാനവും ലച്ചിത് ബൊർഫുകൻ (1959) എന്ന ചിത്രത്തിന് വേണ്ടി "ജൂബോൺ അമോണിയി കൊരെ ചെനൈദോൻ" എന്ന ഗാനവും ആലപിച്ചു.
അവരുടെ മറ്റ് ചില ജനപ്രിയ ആസാമീസ് ഗാനങ്ങൾ ഇവയാണ്: "സോനോർ ഖരു നലാഗെ മുക്" "ജൂബോൺ ആമോനി കോർ, ചെനൈദോൻ" "ജുന്ധോൺ ജുനലൈറ്റ്" "കോൻമന ബോറോക്‌സിയർ സിപ്പ്" "സേനായി മോയി ജൗ ദേയി" "ഓ' ബോന്ദു സോമോയി പലേ അമർ ഫലേ" സ്വകാര്യ ജീവിതം
ബർതാക്കൂർ 1969-ൽ "ലുയിറ്റോ നെജാബി ബോയ്" എന്ന തന്റെ അവസാന ഗാനം ആലപിച്ചു.
അതിനുശേഷം അവർക്ക് കഠിനമായ മോട്ടോർ ന്യൂറോൺ രോഗം ബാധിച്ചുതുടങ്ങി.
അത് അവരുടെ പാട്ടിന് തടസ്സമാകുകയും വീൽചെയർ ഉപയോഗിക്കാൻ നിർബന്ധിക്കുകയും ചെയ്തു.
1976-ൽ ആസാമിൽ നിന്നുള്ള പ്രശസ്ത ഇന്ത്യൻ കലാകാരനും പ്രശസ്ത അസമീസ് എഴുത്തുകാരൻ ബിനന്ദ ചന്ദ്ര ബറുവയുടെ മകനും ചിത്രകാരനുമായ നീൽ പവൻ ബറുവയെ അവർ വിവാഹം കഴിച്ചു.
ദീർഘനാളത്തെ അസുഖത്തെത്തുടർന്ന് 2018 ഡിസംബർ 21-ന് ഗുവാഹത്തിയിലെ നെംകെയർ ഹോസ്പിറ്റലിൽ വെച്ച് ബർത്തക്കൂർ മരിച്ചു.
"ആസാമിന്റെ നൈറ്റിംഗേൽ" എന്നാണ് അവർ അറിയപ്പെട്ടിരുന്നത്.
1990-92 കാലഘട്ടത്തിൽ നാടോടി സംഗീതത്തിനും പരമ്പരാഗത സംഗീതത്തിനുമുള്ള പത്മശ്രീ പുരസ്‌കാരം നൽകി ബർത്തക്കൂറിനെ നിരവധി തവണ ആദരിച്ചിട്ടുണ്ട്.
അവരുടെ ചില അവാർഡുകൾ/അംഗീകാരങ്ങൾ ചുവടെ പട്ടികപ്പെടുത്തിയിരിക്കുന്നു: ഇന്ത്യാ ഗവൺമെന്റ് കലാരംഗത്ത് നൽകിയ സംഭാവനകൾക്ക് പത്മശ്രീ (1998) ലഭിച്ചു.
സിലിപി ബോട്ട (2010) അസം സർക്കാരിൽ നിന്നുള്ളത്.
സദൗ അസോം ലേഖിക സോമരോ സമിതിയുടെ ഐദേയു ഹാൻഡിക് സിൽപി അവാർഡ് (2012).
ആറാട്ടുപുഴ വേലായുധ പണിക്കർ ആറാട്ടുപുഴ വേലായുധ പണിക്കർ (1825 – 1874), ആറാട്ടുപുഴ വേലായുധ ചേകവർ സ്മാരകം, മംഗലം ശിവ ക്ഷേത്രം, ആറാട്ടുപുഴ, കാർത്തികപ്പള്ളി താലൂക്,  ആലപ്പുഴ ജില്ല, കേരളം
കേരള നവോത്ഥാന ചരിത്രത്തിലെ ആദ്യകാല സാമൂഹ്യ പരിഷ്കർത്താവായിരുന്നു ആറാട്ടുപുഴ വേലായുധ പണിക്കർ (കല്ലിശ്ശേരി വേലായുധ പെരുമാൾ) (7 ജനുവരി 1825 – 3 ജനുവരി 1874).
കേരള നവോത്ഥാന ചരിത്രത്തിലെ ആദ്യ രക്തസാക്ഷിയായി വിശേഷിപ്പിക്കപ്പെടുന്നതും ഇദ്ദേഹത്തെയാണ്.
പത്തൊമ്പതാം നൂറ്റാണ്ടിൽ ആലപ്പുഴ, ഹരിപ്പാടിനടുത്ത് മംഗലം എന്ന ദേശത്തെ കല്ലിശ്ശേരിൽ എന്ന ഒരു സമ്പന്ന ഈഴവ കുടുംബത്തിലായിരുന്നു അദ്ദേഹത്തിന്റെ ജനനം.
മംഗലം വേലായുധപ്പെരുമാൾ എന്നും ഇദ്ദേഹം അറിയപ്പെട്ടിരുന്നു.
ശ്രീനാരായണഗുരു 1888 ൽ അരുവിപ്പുറത്ത് ശിവ പ്രതിഷ്ഠ നടത്തുന്നതിന് 36 വർഷം മുമ്പ്, 1852 ൽ വേലായുധ പണിക്കർ അവർണർക്കായി ക്ഷേത്രം പണിത്  ശിവനെ പ്രതിഷ്ഠിച്ചിരുന്നു.
ഈഴവർ അടക്കം പിന്നാക്ക  സ്ത്രീകൾക്ക് മൂക്കുത്തി ധരിക്കാൻ അവസരം ലഭിക്കുന്നതിന് വേണ്ടി നടത്തിയ പ്രശക്തമായ മൂക്കുത്തി വിളംബരം നടത്തിയത് അദ്ദേഹമാണ്.
കേരള ചരിത്രത്തിൽ രേഖപ്പെടുത്തപ്പെട്ട ആദ്യത്തെ കർഷകത്തൊഴിലാളി സമരത്തിന് നേതൃത്വം നൽകിയതും അദ്ദേഹമാണ്.
ആലപ്പുഴ ജില്ലയിലെ, കാർത്തികപ്പള്ളി താലൂക്കിൽ, ആറാട്ടുപുഴ മംഗലം ഗ്രാമത്തിലെ സമ്പന്ന ഈഴവ തറവാടായ കല്ലിശ്ശേരിൽ തറവാട്ടിലാണ് 1825 ജനുവരി 7 ന് വേലായുധ പണിക്കരുടെ ജനനം.
പക്ഷെ, പണിക്കർ ഒരു മാടമ്പി തമ്പുരാനായി വാഴാനല്ല മറിച്ച് തന്റെ ചുറ്റുവട്ടത്ത് കണ്ട അനീതിയും, അക്രമവും, അസമത്വവും ചോദ്യം ചെയ്യാനാണ് ശ്രമിച്ചതെന്നത് കൊണ്ടാണ് അദ്ദേഹം വ്യത്യസ്തനാകുന്നത്.